**Kúpna zmluva- návrh**

**uzatvorená v zmysle § 409 a nasl. zákona č. 513/1991 Zb. Obchodného zákonníka**

**v znení neskorších predpisov**

Zmluvné strany

**Predávajúci:**

Názov:

Sídlo:

Štatutárny orgán:

IBAN:

SWIFT:

IČO:

IČ DPH:

Telefón / fax:

Zapísaný v obchodnom registri:

*ďalej označený aj ako „predávajúci“*

**Kupujúci**

Názov: Fakultná nemocnica s poliklinikou F. D. Roosevelta Banská Bystrica

Sídlo: Námestie L. Svobodu č. 1, 975 17 Banská Bystrica

Štatutárny orgán: Ing. Miriam Lapuníková, MBA, generálna riaditeľka

Ing. Ivana Sklenková, ekonomická riaditeľka

IČO: 00 165 549

IČ DPH: SK 2021 095 670

IBAN: SK35 8180 0000 0070 0027 8282

BIC/SWIFT: SPSRSKBA

Zriadená Zriaďovacou listinou: MZ SR č. 1842/90-A/II-I z 18.12.1990 v znení neskorších zmien

*ďalej označený aj ako „kupujúci“*

**Preambula**

Táto kúpna zmluva sa uzatvára ako výsledok verejného obstarávania v zmysle § 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Kupujúci na obstaranie predmetu zmluvy použil postup verejného obstarávania – nadlimitnú zákazku – verejnú súťaž MST zverejnenú vo VVO č. .../2018 zo dňa....... 2018.

**Článok I**

**Predmet kúpnej zmluvy**

1.1 Predmetom kúpnej zmluvy je: Kúpa tovaru: *digitálne RTG systémy* vrátane súvisiacich služieb- dodávky na miesto určenia, uvedenia zariadenia do trvalej prevádzky, funkčnej skúšky, odovzdania dokumentácie, zaškolenia obsluhy, plného servisného pokrytia u časti č.1-5. na 60 mesiacov, u časti č.6. na 24 mesiacov. Súčasťou predmetu zákazky je aj vyhotovenie technologického projektu (len pre časť 1-2), vrátane osadenia, montáže a inštalácie samotného prístroja a jeho napojenia na elektrické rozvody,       *(uviesť presný názov, typ zariadenia)* od výrobcu       *(doplní uchádzač/predávajúci)*“ v rozsahu podrobne vymedzenom v časti - Opis predmetu zákazky v špecifikácii podľa Prílohy č. 1 *(podrobný technický opis predmetu zmluvy),*  Prílohy č. 2 *(cenová ponuka)*, Prílohy č. 3 Zoznam subdodávateľov tvoriacich neoddeliteľnú súčasť tejto zmluvy – ďalej len tovar.

* 1. Na základe tejto zmluvy sa predávajúci zaväzuje previesť vlastnícke práva k tovaru na kupujúceho a kupujúci sa zaväzuje prevziať tovar od predávajúceho a zaplatiť mu kúpnu cenu, a to za podmienok dojednaných v tejto zmluve.

**Článok II**

**Čas, miesto a spôsob plnenia kúpnej zmluvy**

* 1. Predávajúci sa zaväzuje, že predmet zmluvy dodá na miesto plnenia najneskôr do 10 týždňov od nadobudnutia účinnosti kúpnej zmluvy, vrátane súvisiacich služieb.
  2. Dodávka a inštalácia nových RTG digitálnych prístrojov pre časť 1-2 bude uskutočnená postupne podľa vopred odsúhlaseného harmonogramu z dôvodu potreby koordinácie drobných stavebných úprav nevyhnutných k osadeniu novej technológie do stávajúcich priestorov RTG analógových pracovísk č.2 a č.3 pri zachovaní plynulej prevádzky úseku základnej rádiodiagnostiky.
  3. Presný deň dodania predmetu zmluvy oznámi predávajúci kupujúcemu najneskôr 3 pracovné dni vopred. Kupujúci je na tento účel povinný poskytnúť predávajúcemu potrebnú súčinnosť. Súčinnosťou sa rozumie najmä zabezpečenie funkčného výťahu pre transport tovaru do určených priestorov, umožnenie vstupu do priestorov.
  4. Záväzok predávajúceho dodať tovar sa považuje za splnený dodaním predmetu zmluvy, uvedením tovaru do trvalej prevádzky, vrátane spísania protokolu a odovzdania sprievodnej dokumentácie a odborným zaškolením obsluhy.
  5. Predávajúci a zaväzuje dodať predmet zmluvy v súlade s dohodnutými technicko-medicínskymi parametrami, platnými právnymi predpismi, technickými normami a podmienkami tejto zmluvy. Tovar bude chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu.
  6. Miesto dodania je Fakultná nemocnica s poliklinikou F. D. Roosevelta Banská Bystrica, Námestie L. Svobodu 1, 975 17 Banská Bystrica.
  7. Predávajúci sa zaväzuje že, o uvedení tovaru a jeho kompletnom odovzdaní a prevzatí vyhotoví protokol spôsobom obvyklým pre tento druh tovaru. Súčasťou protokolárneho odovzdania zariadeniabude odovzdanie sprievodnej a technickej dokumentácie, ktorá sa k nemu vzťahuje a ktorá je potrebná na užívanie tovaru a na výkon vlastníckeho práva, v rozsahu zodpovedajúcom charakteru technického zariadenia a bezpečnostno-technickým požiadavkám — minimálne však:

-odovzdávajúci a inštalačný protokol na daný tovar s uvedením presného názvu a výrobcu zariadenia vrátane vykonania preberacej funkčnej skúšky zariadenia, v protokole budú rozpísané položky, z ktorých predmet zákazky pozostáva, vrátane uvedenia výrobných čísiel jednotlivých funkčných celkov a ich komponentov,

-záručný list - potvrdenia záruky na jednotlivé funkčné celky predmetu zmluvy a ich komponenty,

-protokol o odbornom zaškolení personálu do obsluhy zariadenia,

-kompletná technická dokumentácia, návod na obsluhu a používanie a pravidlá pre bezpečné používanie zariadenia pri bežnej prevádzke a pri predvídateľných poruchách v slovenskom jazyku,

-EC Declaracion comformity – ES vyhlásenie o zhode, vrátane certifikátov,

- Platný ŠUKL kód prístroja

- povolenie vydané Úradom verejného zdravotníctva SR - zákon 355/2007 Z.z. O ochrane, podpore a rozvoji verejného zdravia a o zmene a doplnení niektorých zákonov na distribúciu, predaj, inštaláciu, údržbu a opravy zdrojov ionizujúceho žiarenia

-ďalšie relevantné doklady;

* 1. Predávajúci sa zaväzuje, že dodá kupujúcemu spolu s tovarom faktúru, dodací list a preberací a odovzdávací protokol.
  2. Kupujúci na dodacom liste podpisom a pečiatkou potvrdí dodanie a prevzatie tovaru.
  3. Kupujúci má právo odmietnuť prevzatie dodávky a vrátiť ju na náklady predávajúceho v prípade, že predmet plnenia sa nezhoduje s predloženou ponukou predávajúceho.
  4. Plnenie zmluvy prostredníctvom subdodávateľov:
     1. Predávajúci je vzhľadom na rozsah plnenia oprávnený plniť svoje záväzky z tejto zmluvy aj prostredníctvom tretích osôb (subdodávateľov).
     2. Dodávateľ zodpovedá za výber svojich subdodávateľov a/alebo spolupracujúcich tretích osôb.
     3. Pokiaľ dodávateľ použije na plnenie svojich záväzkov podľa tejto zmluvy tretiu osobu, zodpovedá, akoby záväzok plnil sám.
     4. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi.
     5. Predávajúci je povinný písomne predložiť kupujúcemu na odsúhlasenie každého subdodávateľa.

**Článok III**

**Cena**

* 1. Kúpna cena je medzi zmluvnými stranami dohodnutá podľa § 2 ods. (3) zákona NR SR č. 18/1996 Z. z. o cenách a § 3 vyhlášky č. 87/1996 Z. z., ktorou sa vykonáva zákon NR SR č. 18/1996 Z. z. v znení neskorších predpisov.
  2. Cena je dohodnutá ako konečná so všetkými poplatkami, súvisiacimi s dodávkou tovaru a jej presná špecifikácia je uvedená v Prílohe č. 2 tejto kúpnej zmluvy.

Cena za celý predmet zákazky bez DPH .............................

DPH 20 %..............................................................................

Cena za celý predmet zmluvy vrátane DPH .........................

vyjadrená slovom:      .

* 1. V kúpnej cene sú zahrnuté všetky náklady predávajúceho spojené s dodaním tovaru a prevodom vlastníckeho práva, vrátane nákladov na balenie, dopravu do miesta dodania, poistenie, náklady inštalácie, skúšobnej prevádzky, zaškolenia zamestnancov, prípadne prepojenie ďalších technologických zariadení nevyhnutných pre riadnu a bezpečnú prevádzku prístroja.

**Článok IV**

**Platobné podmienky a podmienky úpravy ceny**

* 1. Predávajúcemu vzniká nárok na zaplatenie kúpnej ceny podľa čl. III. zmluvy na základe riadneho plnenia predmetu zmluvy podľa čl. II. tejto zmluvy.
  2. Cena za dodanie tovaru bude uhradená v eurách bezhotovostným platobným stykom.
  3. Kupujúci preddavky z kúpnej ceny neposkytuje. Kúpna cena bude uhradená po dodávke tovaru za podmienok dohodnutých v zmluve.
  4. Cenu za dodávku predmetu zmluvy kupujúci uhradí z účelovo pridelených kapitálových výdavkov ŠR po kompletnom dodaní a odovzdaní tovaru do trvalej prevádzky, na základe faktúry so splatnosťou 60 dní odo dňa jej doručenia kupujúcemu.
  5. V prípade ak finančné prostriedky zo strany poskytovateľa nebudú pridelené, objednávateľ si vyhradzuje právo predmet zákazky financovať z prostriedkov verejného obstarávateľa formou nákupu na splátky – 24 po sebe nasledujúcich rovnomerných mesačných splátok splatných k  25. dňu príslušného kalendárneho mesiaca podľa splátkového kalendára.
  6. Faktúra spracovaná v súlade s platnou legislatívou, bude doručená kupujúcemu v sídle uvedenom v záhlaví tejto zmluvy v troch originálnych výtlačkoch a bude obsahovať minimálne tieto údaje:

1. označenie kupujúceho a predávajúceho, IBAN, SWIFT,
2. IČO a DIČ kupujúceho a IČO predávajúceho,
3. číslo zmluvy a deň jej uzatvorenia,
4. číslo faktúry, resp. daňového dokladu,
5. deň odoslania a deň splatnosti faktúry,
6. fakturovanú sumu vyjadrenú v EUR,

Neoddeliteľnou súčasťou faktúry bude dodací list a preberací a odovzdávací protokol.

4.7 Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky, tzn. v prípade, že výška kúpnej ceny na faktúre bude nesprávna, alebo ak doručená faktúra nebude obsahovať všetky náležitosti daňového dokladu, alebo k nej nebude priložená príloha podľa bodu 4.5, kupujúci je oprávnený vrátiť faktúru predávajúcemu na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení kupujúcemu.

* 1. Predávajúci je oprávnený požadovať len také zmeny dohodnutej kúpnej/zmluvnej ceny, ktoré vyplývajú zo zmien daňových predpisov *(zmena výšky zákonnej sadzby DPH)*.
  2. Úprava ceny sa bude riešiť rokovaním zmluvných strán, výsledkom ktorého bude písomný dodatok k zmluve.

**Článok V**

**Postúpenie pohľadávok**

* 1. Zmluvné strany sa dohodli, že akékoľvek pohľadávky, ktoré eviduje predávajúci voči kupujúcemu, nie je možné v zmysle § 525 ods. 2 zákona č. 40/1964 Zb. Občianskeho zákonníka postúpiť na tretiu osobu bez predchádzajúceho písomného súhlasu kupujúceho.
  2. Na predchádzajúci písomný súhlas kupujúceho s postúpením pohľadávky na tretiu osobu sa v zmysle Príkazu ministra zdravotníctva SR č. 7/2017 zo dňa 25. septembra 2017, vyžaduje predchádzajúci písomný súhlas Ministerstva zdravotníctva SR.
  3. V prípade ak predávajúci postúpi pohľadávky na tretiu osobu v rozpore s touto zmluvou, je takéto postúpenie podľa ustanovenia § 39 zákona č. 40/1964 Zb. Občianskeho zákonníka neplatné.

**Článok VI**

**Započítanie pohľadávok**

Predávajúci berie na vedomie, že jednostranné započítanie pohľadávok nie je možné. Započítanie pohľadávok kupujúceho je možné len na základe písomnej dohody o započítaní pohľadávok štátu , zmysle § 8 zák.č.374/2014 o pohľadávkach štátu v platnom znení.

**Článok VII**

**Prechod vlastníckeho práva k plneniu/dodávke**

Vlastnícke právo k plneniu prechádza na nadobúdateľa okamihom odovzdania a prevzatia plnenia.

**Článok VIII**

**Prechod nebezpečenstva škody na plnení/dodávke**

Nebezpečenstvo škody prechádza na druhú zmluvnú stranu okamihom odovzdania a prevzatia plnenia.

**Článok IX**

**Sankcie a zmluvné pokuty**

* 1. Predávajúci je oprávnený v prípade omeškania sa kupujúceho s dohodnutým termínom platieb za dodávku tovaru a služieb spojených s dodávkou, si účtovať si úrok z omeškania vo výške podľa podľa § 369 ods. 2 zák. č. 513/1991 Zb., v spojení s § 1 ods. 1 a 3 nar. vlády SR č. 21/2013 Z.z., ktorým sa vykonávajú niektoré ustanovenia Obchodného zákonníka, t.j. *vo výške základnej úrokovej sadzby Európskej centrálnej banky platnej k prvému dňu príslušného kalendárneho polroka omeškania zvýšenej o osem percentuálnych bodov;* takto určená sadzba úrokov z omeškania sa použije počas celej doby omeškania.
  2. Kupujúci je oprávnený uplatniť si zmluvnú pokutu vo výške 0,05% z ceny predmetu zmluvy za každý deň omeškania v prípade, že predávajúci nedodrží zmluvne dohodnutú lehotu dodania tovaru, čím nie je dotknutý nárok na náhradu škody.
  3. Kupujúci je oprávnený vyúčtovať a predávajúci je povinný na základe faktúry vystavenej kupujúcim uhradiť zmluvnú pokutu vo výške 200 EUR za každý deň omeškania, ak je predávajúci v omeškaní s plnením povinností uvedených v článku XI, čím nie je dotknutý nárok na náhradu škody a ušlého príjmu.
  4. Predávajúci sa zaväzuje, že si voči kupujúcemu nebude nárokovať iné, než vyššie uvedené sankcie.

**Článok X**

**Zodpovednosť za vady tovaru, reklamácie, záruky**

* 1. Predávajúci je povinný dodať kupujúcemu tovar v množstve podľa zmluvy a v akosti podľa podmienok tejto zmluvy a plne spôsobilé na užívanie na dohodnutý účel. Predávajúci sa zaväzuje, že tovar ku dňu jeho dodania bude v jeho výlučnom vlastníctve a nebude zaťažený žiadnymi právami tretích osôb a že zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má tovar vady.
  2. Predávajúci zodpovedá za právne i faktické vady, ktoré má tovar v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na tovare na kupujúceho, ak je vada spôsobená porušením povinností predávajúceho.
  3. Predávajúci týmto poskytuje na tovar záruku v dĺžke .............. mesiacov *(uvedie uchádzač/predávajúci – požiadavka verejného obstarávateľa/kupujúceho min 60 mesiacov, u časti č.6 min. 24 mesiacov).* Záručná doba na tovar bude uvedená v záručnom liste, ktorý bude súčasťou odovzdávajúcej dokumentácie. Záručná doba začína plynúť dňom podpísania preberacieho protokolu kupujúcim a predávajúcim z uvedenia tovaru do trvalej prevádzky v mieste dodania. Zárukou preberá predávajúci zodpovednosť najmä za to, že tovar bude po dojednanú dobu spôsobilý na užívanie na dojednaný účel a bude bez vád. Predávajúci bude na vlastné náklady zabezpečovať autorizovaný záručný servis tovaru.
  4. Záručná doba sa automaticky predlžuje o dobu, po ktorú nemohol byť predmet zmluvy využívaný na účel na ktorý je určený a to z dôvodov na ktoré sa vzťahuje záruka.
  5. Vady je povinný kupujúci písomne reklamovať u predávajúceho bez zbytočného odkladu po ich zistení najneskôr však do konca záručnej doby. Pod písomnou reklamáciou sa akceptuje aj zaslanie reklamácie emailom. Predávajúci a kupujúci sa dohodli, že ustanovenia § 428 ods. 1 písm. b) a c) Obchodného zákonníka sa nepoužijú a kupujúci má nárok z vád predmetu zmluvy vždy, ak tieto boli oznámené v lehote uvedenej v prvej vete tohto odseku.
  6. Prípadné reklamácie budú riešené v zmysle príslušných ustanovení Obchodného zákonníka.
  7. Záručná doba neplynie po dobu, počas ktorej nemohol kupujúci tovar ani čiastočne užívať pre vady, za ktoré zodpovedá predávajúci; táto lehota plynie odo dňa uplatnenia oprávnenej reklamácie kupujúcim do dňa jej vybavenia predávajúcim.
  8. Záruka sa nevzťahuje na vady spôsobené kupujúcim neodbornou manipuláciou s tovarom v rozpore s návodom na obsluhu, prípadne násilným a neoprávneným zásahom do tovaru kupujúcim.
  9. Ak má tovar vady a kupujúci tieto vady oznámil predávajúcemu, kupujúci si môže uplatniť niektorý z nárokov z vád tovaru podľa § 436 ods. 1 Obchodného zákonníka. Voľba medzi nárokmi z vád patrí kupujúcemu a musí byť vykonaná písomne, avšak predávajúci má vždy právo, odstrániť vady prednostne opravou.
  10. Ak si kupujúci uplatní nárok na odstránenie vady tovaru, predávajúci je povinný zabezpečiť, že servisný technik sa dostaví na opravu prístrojového vybavenia max. do 48 hodín od nahlásenia poruchy. Pod nástupom technika na opravu sa rozumie osobná návšteva technika na pracovisku oznámenom kupujúcim, pričom dni pracovného voľna a pracovného pokoja sa do uvedenej lehoty nezapočítavajú. Predávajúci je povinný zabezpečiť odstránenie vady prístrojového vybavenia v zmysle jeho plného sfunkčnenia na vlastné náklady, s odbornou starostlivosťou, najneskôr do 5 pracovných dní od nahlásenia vady.
  11. Predávajúci sa zaväzuje, že zvolí taký spôsob odstránenia vady, ktorý je najefektívnejší a najviac zodpovedá potrebám kupujúceho.
  12. Predávajúci zodpovedá za škodu, ktorá vznikne kupujúcemu v dôsledku toho, že predmet kúpy mal vady. Predávajúci zároveň zodpovedá za škodu spôsobenú kupujúcemu nepravdivosťou a/alebo neúplnosťou ktoréhokoľvek z vyhlásení predávajúceho v tejto zmluve. Predávajúci sa zaväzuje odškodniť kupujúceho z tohto dôvodu, že predmet kúpy mal vady alebo, že niektoré z vyhlásení predávajúceho v tejto časti zmluvy boli nepravdivé a/alebo neúplné.
  13. Predávajúci sa zaväzuje začať s odstraňovaním prípadných vád do 3 dní od uplatnenia reklamácie kupujúceho a vady bezplatne odstrániť v čo najkratšom technicky možnom termíne.

**Článok XI**

**Servisné podmienky**

Predávajúci sa zaväzuje, že zabezpečí na predmet zmluvy plné servisné pokrytie -komplexný autorizovaný servis *(pričom je povinný uviesť minimálne nasledovné servisné podmienky ):*

* 1. Rozsah servisného pokrytia:
     1. servis vlastný/zmluvný –       *(uvedie uchádzač/predávajúci)*,
     2. kontakty: názov servisného strediska, sídlo, telefón, e-mail a meno kontaktnej osoby centrály servisného strediska,
     3. v rámci doby plného servisného pokrytia vykonávať servis bezplatne, vrátane výmeny všetkých náhradných dielov (tzn. práca technika, náklady na cestovné servisného technika a ceny použitých náhradných dielov k oprave),
     4. v prípade poruchy zariadenia je servisná odozva maximálne do 12 hodín od nahlásenia poruchy a lehota pre nástup servisného technika na opravu predmetu zmluvy od nahlásenia poruchy do servisného strediska       *(uvedie uchádzač/predávajúci – požiadavka verejného obstarávateľa/kupujúceho max do 24 hodín od nahlásenia poruchy)*,
     5. maximálna doba odstránenia poruchy bez náhradných dielov od nahlásenia poruchy do servisného strediska       *(uvedie uchádzač/predávajúci – požiadavka verejného obstarávateľa/kupujúceho max do48 hodín)*,
     6. maximálna doba odstránenia poruchy s náhradnými dielmi od nahlásenia poruchy do servisného strediska       *(uvedie uchádzač/predávajúci – požiadavka verejného obstarávateľa/kupujúceho max do 5 pracovných dní ,v prípade, že doba opravy bude dlhšia ako 5 pracovných dní, požadujeme náhradné zariadenie do doby ukončenia opravy)*
     7. v dobe plného servisného pokrytia predávajúci vykoná bezplatne preventívne technicko-bezpečnostné prehliadky tovaru vo výrobcom predpísanom rozsahu podľa servisného manuálu.
     8. počet bezplatne vykonaných preventívnych prehliadok predpísaných výrobcom zariadenia počas doby plného servisného pokrytia       *(uvedie uchádzač/predávajúci- požiadavka verejného obstarávateľa/kupujúceho časť č. 1 a č. 2 min. 2x ročne a pre časti 3, 4, 5, 6 min 1x ročne)*,
     9. pred uplynutím lehoty plného servisného pokrytia vykonať preventívnu prehliadku a bezplatne odstrániť všetkých zistené vady a nedostatky.
     10. Poskytovateľom servisu garantovaný uptime prístroja: minimálne 95% pričom pre výpočet percentuálnej funkčnosti sa ako základ berie počet kalendárnych dní v roku.

***11.1.11*** Komplexné servisné pokrytie (nevzťahuje sa na vady, ktoré spôsobí Kupujúci neodbornou manipuláciou resp. používaním v rozpore s návodom na obsluhu a tiež sa nevzťahuje na vady, ktoré vzniknú v dôsledku živelnej pohromy, vyššej moci alebo vandalizmu). Predávajúci sa zaväzuje v rámci komplexného servisného pokrytia vykonávať nasledovné činnosti: - kontrola čistoty a vyčistenie krytov na nedostupných plochách - kontrola celistvosti signálnych a elektrických káblov - kontrola konektorových spojení - kontrola všetkých ovládacích prvkov a indikácie - kontrola mechanických pohybov a posuvov - kontrola a premazanie mechanických komponentov - dopnutie reťazí a laniek - nastavenie koncových spínačov - kontrola ochranných vodičov - kontrola vysokonapäťových obvodov a VN koncoviek - nastavenie parametrov - údržba software, inštalácia nových verzií softvaru, ak sú k dispozícii, potrebné kalibrácie - odstránenie zistených nedostatkov. Profylaktická kontrola bude vykonávaná v dohodnutých dňoch v mesiaci, v prípade poruchy v deň odstraňovania poruchy. Elektrické revízie budú vykonávané 1x ročne o vykonanom meraní bude vykonaný záznam.

**Článok XII**

**Zaškolenie obsluhy**

Predávajúci sa zaväzuje, že zabezpečí odborné zaškolenie obsluhy v lehote max. do 3 dní od fyzického prevzatia predmetu zmluvy. Zaškolenie bude pozostávať zo zaškolenia obsluhy zariadenia a zo zaškolenia do aplikácií. O oboch zaškoleniach budú vyhotovené protokoly, v ktorých bude uvedený minimálne počet vyškolených osôb, ich mená a podpisy, rozsah a druh školenia, termín a dĺžka trvania, miesto zaškolenia a meno/mená osoby/osôb zodpovedných za školenie vrátane ich podpisov. Presný termín a miesto školenia budú určené po vzájomnom dohovore obidvoch zmluvných strán.

**Článok XIII**

**Zánik zmluvy**

* 1. Ak zmluvná strana poruší podstatným spôsobom povinnosť vyplývajúcu z tejto zmluvy, druhá strana môže od zmluvy odstúpiť, ak to oznámi druhej strane bez zbytočného odkladu po tom, čo sa o tomto porušení dozvedela.
  2. Podstatným porušením zmluvy je:

1. omeškanie predávajúceho s dodaním tovaru o viac ako 60 dní,
2. opakované omeškanie predávajúceho so zabezpečením servisných podmienok v bodoch 11.1
   1. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia niektorou zo zmluvných strán, sú dôvodom pre okamžité odstúpenie od zmluvy.
   2. Kupujúci môže odstúpiť od zmluvy aj z dôvodov uvedených v § 19 zákona č. 343/2015 Z.z. o verejnom obstarávaní v znení neskorších zmien a doplnení.

**Článok XIV**

**Mlčanlivosť**

Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti so zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.

**Článok XV**

**Ostatné zmluvné podmienky**

* 1. Zmluva nadobúda platnosť dňom podpisu zmluvy oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
  2. Práva a povinnosti účastníkov, ktoré nie sú v tejto zmluve výslovne upravené, riadia sa ustanoveniami Obchodného zákonníka v platnom znení a inými všeobecne záväznými právnymi predpismi platnými na území Slovenskej republiky.
  3. Podmienky zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2016 Z.z. Civilný sporový poriadok.
  4. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 105 až 114 zákona č. 160/2016 Z.z. Civilného sporového poriadku.
  5. Túto zmluvu je možné meniť len písomnou formou, ako dodatok k zmluve, pri dodržaní ustanovení § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto zmluvy.
  6. Jednotlivé ustanovenia každej časti a každého článku a odseku tejto zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byť oddelené od ostatných príslušných ustanovení. V prípade, že niektoré z uvedených ustanovení bude neplatné, pričom jeho neplatnosť bude spôsobená niektorou jeho časťou, bude dané ustanovenie platiť tak, ako keby bola predmetná časť vypustená. Ak však takýto postup nie je možný, zmluvné strany sa zaväzujú uskutočniť všetky kroky potrebné za tým účelom, aby sa dohodli na ustanovení s podobným účinkom, ktorým sa neplatné ustanovenie v súlade s aplikovateľným právnym poriadkom nahradí.
  7. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy majú prednosť ustanovenia tejto zmluvy. V prípade skutočností, ktoré nie sú v zmluve výslovne upravené, majú prednosť požiadavky vyplývajúce zo súťažných podkladov kupujúceho v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v zmluve a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú zo súťažných podkladov alebo zákona, uzatvoria zmluvné strany písomný dodatok k tejto zmluve, prípadne osobitnú písomnú dohodu v súlade s ustanoveniami zákona č. 343/2015 Z.z. zákona o verejnom obstarávaní.“

15.8 Neoddeliteľnou súčasťou tejto kúpnej zmluvy sú:

* + 1. Príloha č. 1 – *Podrobný technický opis predmetu zmluvy,*
    2. Príloha č. 2 – C*enová ponuka č.*       zo dňa      vrátane nacenenia zariadení tvoriace samostatné funkčné celky.
    3. Príloha č. 3 – *Zoznam subdodávateľov*
  1. Táto kúpna zmluva je vyhotovená v štyroch vyhotoveniach, z ktorých každý má platnosť originálu. Kupujúci aj predávajúci obdržia po dvoch vyhotoveniach.
  2. Zástupcovia zmluvných strán záväzne vyhlasujú, že sú spôsobilí k zmluvným prejavom a záväzkom v mene účastníka tejto zmluvy identifikovaného v záhlaví.
  3. Zmluvné strany vyhlasujú, že si túto zmluvu prečítali, porozumeli jej obsahu a s dohodnutými podmienkami súhlasia, čo potvrdzujú svojimi podpismi.

|  |  |  |  |  |  |  |  |
| --- | --- | --- | --- | --- | --- | --- | --- |
| V |  | dňa |  |  | V Banskej Bystrici | dňa |  |
|  |  |  |  |  |  |  |  |
|  |  |  |  |  |  |  |  |
|  | | | |  |  | | |
|  | | | |  |  | | |
| za predávajúceho: | | | |  | za kupujúceho:  Ing. Miriam Lapuníková, MBA  generálna riaditeľka  za kupujúceho:  Ing. Ivana Sklenková  ekonomická riaditeľka | | |